Abertzale

Abertzale èni na palora dâ Lingua basca, ca si pò attradùciri cu "patriota" o ntî àutri casi cu "nazziunalista".

Urìggini
La sò urìggini èni cchiuttostu nova.

Nfatti èni na palora cumpunuta di dù tèrmini:
aberri(a) ca voli dìciri "patria" (pê vaschi Euskal Herria), nomu ca vinni ammintatu di Sabbinu Arana Guiri, patri di lu nazziunalismu bascu, ca campau ntra lu XIX sèculu e lu XX sèculu e funnaturi di lu Partitu Nazziunalista Bascu (PNV-EAJ)
-tzale, palora ca è attraducìbbili cu lu prifissu "filu-".

Usu

La palora èni usata nurmalimenti pi parrari di li attivista dê muvimenti o partiti pulìtichi baschi di strazzioni nazziunalista comu Batasuna, ETA ("Paisi vascu e Libbirtati", urganizzazzioni armata addifinuta comu tirruristica dâ Spagna, Unioni Aurupea e Stati Uniti), o lu Partitu Nazziunalista Bascu, macari siddu li mèmmura di stu partitu prifirìsciunu èssiri addifinuti cô nomu di jeltzale, zoè adirenti a l'idiuluggìa dû PNV-EAJ, ammeci ca cu abertzale. Pi li gruppa cu Batasuna ô spissu veni usatu la dinuminazzioni "manca abertzale" (ezkerra abertzale).

Catigurìa:Spagna
Catigurìa:Paisi Baschi